رسول کائنات

رسولِ کائناتﷺ، حکیم عبد الکریم ثمر کی سیرتِ نبوی پر لکھی گئی تصنیف ہے۔
یہ پنجابی زبان میں لکھی گئی سیرت سچی سرکارﷺ کا مصنف کا تحریر کردہ اردو ترجمہ ہے۔ کتاب میں نبی آخر الزماںﷺ کی ولادت، خاندان، اہم تاریخی واقعات، دین کی تبلیغ، غزوات، عہد نبوی کی تعمیرات، غرض یہ کہ دورِنبوت کے تمام اہم امور اور پہلوﺅں کا احاطہ کیا گیا ہے۔ کتاب کی سب سے بڑی خوبی مصنف کا جذبہ صادق ہے جو ہر ہر سطر سے جھلکتا ہے۔ ان کی نثرمدح رسولﷺ میں ایک منفرد رنگ رکھتی ہے اور اثر وتاثیر کے حوالے سے لازوال ہے۔ 25 ابواب پر مشتمل یہ کتاب اختصار اوراپنی جامعیت کے حوالے سے منفرد ہے۔
مصنف کتاب عبد الکریم ثمر بنیادی طور پر شاعر تھے۔ ان کی شاعری حب الوطنی اوراسلامی جذبے سے سرشار تھی۔ مصنف کو اس کتاب کی تالیف پر کتب سیرت النبی کے قومی مقابلہ برائے1404ھ 1984ء میں حکومت پاکستان نے قومی سیرت ایوارڈ سے بھی نوازا۔ https://kitabosunnat.com/kutub-library/rasool-e-kainat 

 حوالہ جات 

زمرہ:کتب سیرت